Statok Barazoğluovcov akoby bol prekliaty, akoby z nejakého nepochopiteľného dôvodu magicky priťahoval zlo... Sultan (Yonca Cevher) je už síce preč, no okrem v sebaľútosti sa utápajúceho Azera (Necip Memili) a stále neznesiteľnejšieho Suata (Görkem Mertsöz) sa tu najnovšie rozťahuje aj jeho nemenej hnusný a slizký brat Fuat! Nečudo, že sa citlivá Yasemin (Makbule Sitare Akbaş) stále častejšie utieka k Hakanovi (Emre Aksoy), čo sa jej, žiaľ, nepekne vypomstí. Napriek všetkému, v čo kedy verila, o čom snívala... S ním totiž strávi noc! A nanešťastie jej ranný návrat domov nezostane nepovšimnutý, uvidia ju Hayriye (Özlem Tokaslan) a Canip (Ali Düşenkalkar), pre ktorých je temer ako dcéra, a preto si o ňu robia starosti... Suat a Fuat prezradia Azerovi plány na ošklbanie Dily (Hatice Şendil) a Rızu (Erkan Petekkaya), z ktorých by mohol profitovať - no bez akejkoľvek garancie. Dily sa veľmi dotkne, keď úplnou náhodou odhalí, že Arzu (Didem Balçın) teraz býva u Selamoğluovcov!
Rıza vie, že presvedčiť Melike (Hülya Darcan), aby súhlasila s predajom nemalej časti ich majetku a pomohla tak zachrániť rodinnú firmu a zamestnancov, bude tvrdý oriešok, no až s takou prudkou reakciou, akej sa dočká, rozhodne nerátal. A akoby to nestačilo, čaká ho ďalšia boľavá hádka s Dilou - kvôli Arzu, ktorej intrigy ich opäť raz rozdelia... Najhoršie však je, že Arzu proti Dile sústavne štve aj naivnú Melis (Billur Duru)! Keď sa Melike dozvie, ako to naozaj je s prevodom ich majetku, najprv sa nepredstaviteľne rozzúri, no potom sa rozhodne využiť situáciu – papiere podpíše, len ak jej Rıza sľúbi, že sa s Dilou potom definitívne rozíde!
Fatmu (Ayfer Dönmez) úplne položí, keď zistí, že jej nová milá kamarátka z kvetinárstva je... Tá neznáma žena, ktorá tak rýchlo a nepochopiteľne zaujala jej miesto a ktorú v duši už toľkokrát prekliala - Azerova nová priateľka!
Sledujte v utorok, 15. januára, o 23.35 a v stredu, 16. januára, o 22.20!
Či konečne vyjde pravda najavo a statok Selamoğluovcov sa dočká plánovanej svadby... Je zatiaľ vo hviezdach.
Rıza si prečíta Fatmin list a... Temer zošalie! No než sa stihne s Azerom a mamou Melike po zásluhe porátať...
Melis má pocit, že ju všetci opustili, preto sa rozhodne ukončiť svoj život skokom zo strechy nemocnice!
Úbohá Melis sa zosype, keď sa náhodou dozvie, že jej mama... Leží v nemocnici a zomiera!
Arzu sa rozhodne pomôcť nenávidenej Dile, no nanešťastie trestuhodne podcení muža, s ktorým sa zaplietla...